શાહપોરમાં રહેતા અતીક ઉર્ફે અન્ન અબ્દુલ ગફાર પટેલ તેનો માસીનો છોકરો ગુફરાન ચિરાગ મન્સૂરી અને મિત્ર સદામ મંગળવારે રાત્રે ઘર નજીક આવેલી કરિયાણાની દુકાન પાસે ઊભા રહીને વાતચીત કરતા હતા તે વખતે અગાઉ ટેમ્પો પાર્કિંગના પૈસા બાબતે થયેલા ઝઘડાની અદાવત રાખી અકરમ નથ્થુ શા, મોહસીન નથ્થુ શા, કાદીર ઉર્ફે અલ્લારખા નથ્થુ શા, નાજીમ શા ઉર્ફે દેવીલ. ગફાર શા અને સમીર શા ઉર્ફે ઢમ્મોરે હોકી, લોખંડના સળિયા, ધારિયા સહિતના ઘાતક હથિયારો સાથે ઘસી આવી ત્રણેય જણા ઉપર હુમલો કરી નાસી ગયા હતા. જેમાં ગુફરાનને માથા, છાતી, પેટ સહિતના શરીરના ભાગે ગંભીર ઇજા પહોંચતા સારવાર માટે ઉધનાની આઈએનએસ હોસ્પિટલમાં ખસેડવામાં આવ્યો હતો ત્યાં ટૂંકી સારવાર બાદ ગુફરાન મન્સૂરીનું મોત નિપજ્યું હતું.